200 



efter, ved Sidstnævntes Død, for største Delen gik til 

 udlandet. Kun en ringe Part af hans Samlinger, de af 

 ham selv og hans Familie indsamlede danske Sommer- 

 fugle, bleve tilbage paa Strandmøllen, til Minde om det 

 entomologiske Liv og Studium, som i saa mange Aar 

 havde regjeret der paa Stedet. 



Drewsen satte grumme ringe Pris paa ydre Udmær- 

 kelser; at kaldes Drewsen til Strandmøllen forekom ham 

 at være tilstrækkeligt Kjendetegn; men dog antager jeg, 

 at den Anerkjendelse af hans Fortjenelse af Entomologien 

 herhjemme, som skaffede sig Udtryk i hans Udnævnelse 

 til Æresmedlem af vor entomologiske Forening, var ham 

 kjærkommen. 



Ved Velvillie af Hr. Adolf Schmidt, Redaktør af 

 »Nordisk Papir-Tidende«, har jeg kunnet medgive denne 

 Biographi et, som det forekommer mig, vellykket Billede 

 af »Gamle Drewsen«. 



